Nú liggja niðurstöður fyrir í stærstu vinnumarkaðskönnun á Íslandi . ÍAV voru í 10. sæti í hópi stærri fyrirtækja , þar sem starfa 50 eða fleiri starfsmenn . ÍAV voru síðast á lista hjá VR árið 2002 og voru þá í 88. sæti og hafa því hækkað verulega . Til að komast á listann þarf svarhlutfalið að vera 35% . VR hefur staðið fyrir könnun á viðhorfum félagsmanna til vinnustaða sinna í fjölmörg ár . Í ár var spurningalisti sendur til um nítján þúsund félagsmanna en að auki til rúmlega fjögur þúsund annarra starfsmanna um 100 fyrirtækja sem buðu öllum starfsmönnum sínum að taka þátt , óháð því hvort þeir voru í VR eða ekki . Capacent Gallup hafði umsjón með framkvæmd Fyrirtæki ársins 2008 . Í könnuninni voru starfsmenn beðnir um að leggja mat á vinnustað sinn . Þegar niðurstöðurnar eru þáttagreindar koma fram sjö lykilþættir sem heildareinkunnin byggist á . Þættirnir eru : trúverðugleiki stjórnenda , launakjör , vinnuskilyrði , sveigjanleiki í vinnu , sjálfstæði í starfi , stolti og ímynd fyrirtækis og starfsandi . Hverjum þætti var gefin einkunn á bilinu frá einn til fimm og saman mynda þær heildareinkunn fyrirtækisins .